**ПЛАН - ПРОГРАМА**

За развитие на дейността в Народно Читалище,,Христо Ботев-1985”

село Боян Ботево,община Минерални бани,област Хасково през 2020 година

**1.ВЪВЕДЕНИЕ**

Народните читалища са традиционни самоуправляващи се културно- просветни сдружения, които изпълняват и държавни културно-просветни задачи. Съгласно Закона за народните читалища те са юридически лица с нестопанска цел. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание. Настоящата програма за развитие на читалищната дейност в Народно читалище „ Христо Ботев – 1985”се създава в изпълнение на чл. 26а, ал. 2 от Закона за народните читалища. Изготвянето на годишната програма за развитие на Народно читалище „ Христо Ботев – 1985” има за цел да обедини усилията за развитието и утвърждаването на читалищата, като важни обществени институции, реализиращи културната идентичност на общината и да засили ролята им, като образователни и информационни центрове.

**2.ЦЕЛИ**

1. Задоволяване потребностите на жителите на общината, свързани с развитие и обогатяване на културния живот, социалната и образователната дейност;

 2. Запазване на националните традиции, ценности и фолклор;

3. Осигуряване на достъп до информация и интернет;

4. Обогатяване на библиотечния фонд и подобряване на дейността на библиотеките;

5. Развитие на ползотворно сътрудничество между читалищата на територията на община Минерални бани;

 6. Създаване на условия за развитие и организационно укрепване на читалищата;

7. Формиране на читалището като място за общуване и контакти, реализиране на успешни социални практики, повишаване ролята му в социалната и културна интеграция на различните социални и етнически общности;

 8. Активно сътрудничество с общинска администрация и бизнеса.

**3.ФИНАНСИРАНЕ**

Основни източници за финансиране дейността на Народно читалище „ Христо Ботев – 1985” е чрез държавната субсидия и допълнителни средства от общината.

Читалищата събират и собствени средства от други източници, както следва: членски внос, дарения, като в малките населени места тези източници са несигурни и носят минимални приходи на читалищата.

**4.МАТЕРИАЛНО - ТЕХНИЧЕСКА БАЗА**

 Читалището извършва своята дейност в материална база собственост на общината.

Материално-техническата база на читалището включва сградния фонд, оборудването и обзавеждане на библиотека, салон. Чрез участие в различни донорски програми и финансиране от общинския бюджет ще се търсят начини за подобряване на материално-техническата база и създаване на оптимални условия за работа и занимания. Основните задачи, по които ще се работи през 2020 година ще бъдат:

1. Създаване на по-добри условия за работа в библиотеката, за посетителите в читалището;

 2. Модернизация на инфраструктурата за разпространение и осигуряване на достъп до културно съдържание.

**5.ДЕЙНОСТИ**

 Основните дейности на Народно читалище „ Христо Ботев – 1985”е свързано с популяризиране на културно- историческото наследство, търсене на иновативни форми за привличане на младите хора, изхождайки от техните интереси и потребности, библиотечното дело, запазване и развитие на духовните културни ценности на гражданското общество, събиране и разпространяване на знания за родния край /проучване, възстановяване и съхраняване на обичаи и традиции, отразяващи спецификата на населеното място/; отбелязване на национални и местни исторически дати и годишнини– провеждане на срещи, изложби, концерти.

 1. Художествена самодейност;

2. Културно масова дейност;

3. Библиотечна дейност.

Художествената самодейност на читалището се развива под различни форми.

- Участия във фестивали, конкурси, събори на общинско, регионално и национално ниво

- Съхраняване и популяризиране на местните обичаи и традиции от българския фолклор.

- Съхраняване и популяризиране на местните обичаи и традиции от българския фолклор.

Културно масовата дейност включва: - Организиране и провеждане на местни обичаи, тържествено отбелязване на бележити дати, национални и официални празници. - Подреждане на витрини, изложби и кътове.

Библиотечна дейност :

- Класифициране и подреждане на библиотечния фонд.

 - Осигуряване на свободен достъп до интернет.

Библиотечната дейност е една от основните дейности на читалищата. Тя ще бъде насочена към:

* Превръщането на библиотеката в съвременен обществен информационен център, полезен партньор и ефективен участник в процесите на информационно осигуряване на гражданите на Общината;
* Библиотечно обслужване на гражданите.
* Технологично обновяване на библиотечната дейност за предоставяне на информационно обслужване на читателите. Пълноценно използване на възможностите, които ще предостави през 2020 г. Фондация ”Глоб@лни библиотеки – България ”, програми на Министерството на културата за читалищата и всички други възможни донори;
* Обновяване на застарелия библиотечен фонд чрез участие с проекти в програми на Министерството на културата и други донори за нови

книги.

**6.КУЛТУРЕН КАЛЕНДАР**

Неделима част от настоящата програма е културният календар на НЧ “Христо Ботев- 1985”:

**КУЛТУРЕН КАЛЕНДАР ЗА**

**2020 ГОДИНА**

|  |  |  |  |  |  |  |
| --- | --- | --- | --- | --- | --- | --- |
| № | ДАТА | МЕРОПРИЯТИЕ | ДЕЙНОСТ/ПРОЯВА | МЯСТО НА ПРОВЕЖДАНЕ | ОРГАНИЗАТОР | НЕОБХОДИМИ СРЕДСТВА |
| 1. | 21.01.2020 | Ден на Родилната помощ | Посещение в домовете на старите баби помагали за раждането на бебета в селото  | с.Боян Ботево | Читалище | 20,00лв |
| 2. | 14.02.2020 | Ден на виното | Събиране на желаещи жители от селото за отбелязване на деня на виното | с.Боян Ботево | Читалище | 20,00лв |
| 3. | 01.03.2020 | Ден на мартеницата | Закупуване на мартеници и закичване на децата от детската градина и населението | с.Боян Ботево | Читалище | 20,00лв |
| 4. | 08.03.2020 | Международен ден на жената | Покана за майките на децата от детската градина-подаръци и изненада от децата | Читалня | Читалище | 30,00лв |
| 5. | 21.03.2020 | Световен ден на поезията | Запознаване на читателите на библиотеката с поезията на Радой Ралин | Читалищна зала | Читалище | 0,00лв |
| 6. | 01.04.2020 | Седмица на детската книга и изкуствата за деца | Четене на Български Народни приказки | Читалня | Читалище | 0,00лв |
| 7. | 11.05.2020 | Национален ден на Библиотекаря | Обмяна на опит с колеги от други населени места | По населени места | Читалище | 10,00лв |
| 8. | 24.05.2020 | Рамазан Байрям | Посещение в домовете на възрастните хора в селото | с.Боян Ботево | Читалище | 10,00лв |
| 9. | 31.05.2020 | Етнофестивал в с.Минерални бани | Участие в Кулинарен конкурс и с желаещи от село Боян Ботево | с.Минерални бани | Община Минерални бани | 30,00лв |
| 10. | 01.06.2020 | Ден на детето | Поощрение за малките потребители в библиотеката с подаръци | Читалище | Читалище | 20,00лв |
| 11. | 03.07.2020 | Разходка из Природата | Посещение с децата от селото местността ,,Петте чучура” | с.Боян Ботево | Читалище | 100,00лв |
| 12. | 15.07.2020 | Ден посветен на Йордан Йовков | Лекция за живота и творчеството на Йордан Йовков  | Читалня | Читалище | 0,00лв |
| 13. | 23.07.2020 | Световен ден на бабата | Конкурс за най-добре готвеща баба в селото | Читалня | Читалище | 100,00лв |
| 14. | 30.07.2020 | Световен ден на приятелството | Децата се събират в читалнята за да отбележат деня на приятелството | Читалня | Читалище | 0,00лв |
| 15. | 31.07.2020 | Курбан Байрям | Посещение на възрастните и самотни хора в селото | с.Боян Ботево | Читалище | 10,00лв |
| 16. | 05.08.2020 | Състезание за най- красива рисунка | Рисуване на моят любим приказен герой | Читалня | Читалище | 0,00лв |
| 17. |  09.2020 |  Да изчистим България заедно | Почистване с жителите на селото | с.Боян Ботево | Читалище и Кметство | 0,00лв |
| 18. | 10.09.2020 | Среща с редовните читатели преди започващата нова учебна година | Разкази на читателите как са прекарали лятната ваканция | Читалня | Читалище | 0,00лв |
| 19. | 01.10.2020 | Ден на възрастните хора | Запознаване на възрастните хора с интернет | Читалня | Читалище | 0,00лв |
| 20. | 05.10.2020 | Ден на учителя | Организиране среща на учителите  | Читалня | Читалище | 0,00лв |
| 21. | 01.11.2020 | Ден на народните будители | Презентация за живота на Петър Берон | Читалищна зала | Читалищно настоятелство | 0,00лв |
| 22. | 03.12.2020 | Ден на инвалида | Посещения по домовете на инвалиди от селото | с.Боян Ботево | Читалище | 10,00лв |
| 23. | 29.12.2020 | Нова Година | Организиране на парти за децата | Читалищна зала | Читалище и Кметство | 30,00лв |

ОБЩО: 410лв

**7.ЗАКЛЮЧЕНИЕ**

 Изпълнението на Програмата ще даде възможност за реализация на набелязаните цели, задачите и основните дейности. Успешното им изпълнение ще спомогне за опазването и съхраняването на културно историческото наследство във времето на глобализация и утвърждаване на празници и събития, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес към получаване на нови знания; реализирането на разнообразни и иновативни инициативи ще допринесе за обогатяване на културния живот в общината; усвояването на знания за новите информационни технологии ще отвори врата към необятното глобално пространство.

Изпълнението на тази програма ще има съществен принос за постигане на интегриран подход за развитие на образованието и културата и превръщането на народните читалища не само в духовни, но и в съвременни информационни центрове като привлекателно място за хората. Така програмата ще разкрие традициите на миналото, предизвикателствата на настоящето и надеждата за по-добро бъдеще.

 **08.11.2019г. ПРЕДСЕДАТЕЛ:……………………………**

**с.Боян Ботево /Шенай Иляз/**

 **ИЗГОТВИЛ:………………………………**

 **/Семиха Мюслюм/**